Domen Prevc

Domen Prevc (født 4. juni 1999) er en slovensk skihopper. Han er yngre bror til Peter Prevc og Cene Prevc, og eldre bror til Nika Prevc, som også er skihoppere.

Han deltok i European Youth Olympic Festival i 2015, der han tok sølv i individuell øvelse og tok gull i laghopp med Slovenia.

Han fikk sin verdenscupdebut i Klingenthal 22. november 2015 da han ble nr. 8. Samme renn vant Daniel-André Tande og hans storebror Peter ble nr. 2. Dagen før ble han nr. 2 med Slovenia i laghopp.

Den 19. desember 2015 ble Domen Prevc nr. 2 da Peter vant sin 8. verdenscupseier, og ble første brødrepar som sto på pallen i verdenscupen i skihopping.

Han satte bakkerekord i Ōkurayama-bakken med 141 meter i kvalifiseringen 29. januar 2016, og tok en ny 2. plass, bak sin storebror Peter Prevc. Sammen med Robert Kranjec sørget de for tredobbelt slovensk 30. januar 2016.

Den 25. november 2016 tok han sin første verdenscupseier i verdenscupåpningen i Ruka, hvor storebroren hans, Peter, som ledet etter 1. omgang, falt i 2. omgang og kom på 3. plass.

Han har den nåværende bakkerekorden i Hochfirstschanze i Titisee-Neustadt med 148 meter, satt i kvalifiseringen til verdenscupen 11. mars 2016.

Sammenlagtplasseringer i verdenscupen

Referanser

Eksterne lenker 
 

Slovenske skihoppere
Fødsler i 1999
Deltakere under Ski-VM 2017
Juniorverdensmestere i skihopping
Deltakere for Slovenia under Ski-VM 2021
Deltakere for Slovenia under Ski-VM 2023